LIST VEDENIU
účtovnej jednotky:
SLOVENSKÝ POZEMKOVÝ FOND
Búdková 36, 817 15 Bratislava

Počet strán: 13

ADRESÁT SPRÁVY AUDÍTORA:    SLOVENSKÝ  POZEMKOVÝ FOND

Bratislava, január 2005

A.	OBJEDNÁVKA NA AUDÍTORSKÉ OVERENIE RIADNEJ ÚČTOVNEJ        
     ZÁVIERKY ZA  ROK 2004

 	Audítorská spoločnosť: INTEGRIA, s.r.o., Mliekárenská 10, 821 09 Bratislava, Obchodný register Okresného súdu Bratislava I.,  vložka č.  17985/B,  Licencia SKAu č. 185 vykonala overenie riadnej účtovnej závierky účtovnej jednotky SLOVENSKÝ POZEMKOVÝ FOND (ďalej len SPF) Bratislava, za rok 2004 v mesiacoch október 2004 až január  2005 v sídle SPF na základe zmluvy uzatvorenej dňa 28.10.2004.

 SPF pri audite riadnej účtovnej závierky zastupovali:
 Ing. Ladislav Felsö – riaditeľ ekonomickej sekcie
 Ing. Danica Májeková - vedúca oddelenia ÚDRF a ŠP
 p. Oľga Leštáková - účtovníčka

	Skupinu audítorov audítorskej spoločnosti	pri overení riadnej účtovnej závierky SPF viedol Ing. Ivan Selecký, PhD., audítor SKAu, Licencia č. 176.
 
Predmetom auditu bolo preskúmanie a overenie veličín vykazovaných v riadnej účtovnej závierke SPF ku dňu 31.12.2004. Ďalej preskúmanie a zhodnotenie vedenia bežného účtovníctva SPF, jeho vernosti, t.j. úplnosti,  preukaznosti a správnosti. Audítorská spoločnosť sa tiež zamerala na zhodnotenie majetkovej a finančnej situácie, čerpania rozpočtu a výsledku hospodárenia.

 	Pri audite riadnej účtovnej závierky SPF za rok 2004, ktorý bol naplánovaný na október 2004 až január 2005 audítorská spoločnosť postupovala v súlade s Medzinárodnými audítorskými štandardmi ISA, s cieľom získať istotu, že riadna účtovná závierka SPF neobsahuje významné nesprávnosti.

 Audit riadnej účtovnej závierky SPF za rok 2004 sa zakladá na overení týchto dokumentov a písomností:
a)	SÚVAHA Uč. NUJ 1-01 zostavená za SPF ku dňu 31.12.2004
b)	VÝKAZ ZISKOV A STRÁT Uč. NUJ 2-01 za SPF zostavený ku dňu 31.12.2004
c)	Poznámky k účtovnej závierke zostavenej SPF za rok 2004
d)	PRÍKAZ generálneho riaditeľa SPF zo dňa 23.7.2004 na vykonanie inventarizácie majetku a záväzkov ku dňu 31.10.2004 a k 31.12.2004
e)	INTERNÝ POKYN generálneho riaditeľa číslo 4/2002 o vymáhaní peňažných pohľadávok v znení interného pokynu č. 2/2004 a č. 3/2004
f)	Prvotné účtovné doklady a účtovné knihy za rok 2004
g)	Uznesenie vlády SR č. 409 zo dňa 28. mája 2003, ktorým bol schválený rozpočet na rok 2004 a Uznesenie vlády SR č. 726 zo dňa 14. júla 2004 k účtovnej závierke, rozdeleniu výsledku hospodárenia za r. 2003 a úprave rozpočtu na rok 2004.
h)	Hlavná kniha vo forme obratovej predvahy k 31.12.2004.  

Predmetom  audítorského  overenia  boli  v zmysle zákona o účtovníctve č. 431/2002 Z.z. v znení  neskorších  predpisov  a  zákona   o  audítoroch a  Slovenskej  komore  audítorov  č. 466/2002 Z.z., obligatórne súčasti riadnej účtovnej závierky SPF za rok 2004.

Audítorská spoločnosť INTEGRIA, s.r.o., Bratislava uskutočnila audit riadnej účtovnej závierky SPF za rok, ktorý sa skončil ku dňu 31.12.2004. Za spracovanie riadnej účtovnej závierky je zodpovedné vedenie Slovenského pozemkového fondu.
            
Zodpovednosťou audítorskej spoločnosti je vyjadriť názor na túto účtovnú závierku, ktorý vychádza z jej auditu.

B.	IDENTIFIKÁCIA OVEROVANEJ ORGANIZÁCIE, JEJ PRÁVNE POSTAVENIE A  CHARAKTERISTIKA

 Slovenský pozemkový fond v Bratislave bol zriadený zákonom č. 330/1991 Zb. v znení neskorších predpisov, najmä zákonov č. 256/2001 Z.z., č. 420/2002 Z.z. a 518/2003 Z.z., ako právnická osoba zapísaná do obchodného registra a rozhodnutia Ministerstva pôdohospodárstva SR číslo 7675/91 - OPR zo dňa 14.12.1991 s účinnosťou od 01.01.1992. SPF vykonáva zákonom vymedzené činnosti ako neziskový a nepodnikateľský subjekt.

Podľa Výpisu  z obchodného registra Okresného súdu Bratislava I. v Bratislave, zoznam výpisov č. III-12008/2004 oddiel: Po, vložka číslo: 35/B, právna forma: Iná právnická osoba, je uvedený predmet činnosti SPF nasledovne:
-	Slovenský pozemkový fond spravuje poľnohospodárske a lesné nehnuteľnosti vo vlastníctve štátu a neznámych   vlastníkov v rozsahu ustanovení zák. č. 229/91 Zb.         v znení neskorších predpisov,
-	bezplatne prevádza do vlastníctva oprávnených osôb náhradné pozemky z vlastníctva štátu, ak nemožno vydať ich pôvodné pozemky,
-	uzatvára zmluvy o výmene pozemkov s vlastníkmi, na pozemkoch ktorých je záhradková alebo chatová osada,
-	spolupracuje pri uplatňovaní práv oprávnených osôb,
-	prevádza do vlastníctva alebo do správy právnických a fyzických osôb pozemky vo vlastníctve štátu, ktoré sú rozhodnutím orgánu štátnej správy určené na výstavbu alebo ťažbu,
-	spravované nehnuteľnosti vo vlastníctve štátu prenajíma do schválenia privatizačného projektu alebo v súlade s ním a nehnuteľnosti neznámych vlastníkov do uplatnenia          a preukázania vlastníckych práv,
-	v súlade so schváleným privatizačným projektom prevádza majetok určený na privatizáciu spôsobmi ustanovenými zák. č. 92/91 Zb. v znení neskorších predpisov,
-	je účastníkom konania o pozemkových úpravách za pozemky, ktoré spravuje,
-	nakladá s pozemkami neznámych vlastníkov, neknihovanými pozemkami, ktoré sú vo vlastníctve štátu, pozemkami vo vlastníctve štátu, pozemkami, ktorých vlastníctvo nie je evidované podľa predpisov o katastri nehnuteľností v súbore geodetických informácií       a   v súbore popisných informácií alebo nie je preukázané inak a pozemkami, ktoré tvoria podiely spoločnej nehnuteľnosti, ktoré spravuje, pričom postupuje podľa zákona             č. 180/1995 Z.z. a zákona č. 181/1995 Z.z. v znení neskorších predpisov.
	 
Slovenský pozemkový fond hospodári ako nepodnikateľský, neziskový právny subjekt zapísaný do obchodného registra podľa zákona č. 330/1991 Zb. v znení neskorších predpisov a "Štatútu", ktorý schválila vláda SR  28.11.2001 s účinnosťou od 1.1.2002 uznesením č. 1123.
 
Poslanie a náplň činnosti SPF sú uvedené v zákone č. 330/1991 Zb. v znení neskorších predpisov, ďalej v zákone č. 229/1991 Zb. v znení neskorších predpisov,             v zákone   č.  92/1991  Zb.  v  znení  neskorších  predpisov,  v zákonoch  č. 180 - 181/95  Z.z. v zákone č. 64/97 Z.z., ako aj v ďalších právnych normách, ktoré riešia špecifické problémy v odvetví pôdohospodárstva.
 
Pri vedení  účtovníctva v roku 2004 sa SPF riadil ustanoveniami zákona č. 431/2002 Z.z. o účtovníctve v znení neskorších predpisov. SPF viedol v roku 2004 účtovníctvo podľa Opatrení MF SR č. 22502/2002-92 a 20896/2003-92, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania.

Pri účtovaní pozemkov vo vlastníctve štátu fond postupuje podľa zákonov 256/2001 Z.z. a 420/2002, ktorými sa novelizoval zákon č. 330/1991 Zb. o pozemkových úpravách, usporiadaní   pozemkového   vlastníctva,   pozemkových   úradoch,   pozemkovom   fonde   a pozemkových  spoločenstvách   v   znení neskorších predpisov a interného pokynu GR SPF č. 1/2002, ktorým sa upravuje postup organizačných útvarov SPF pri vedení evidencie pozemkov v znení neskorších predpisov.

C. PREDMET A SPÔSOB OVEROVANIA RIADNEJ ÚČTOVNEJ ZÁVIERKY

 Predmetom overovania riadnej účtovnej závierky za rok 2004 v SPF Bratislava          v zmysle zákona č. 431/2002 Z.z. o účtovníctve v znení neskorších predpisov okrem jej obligatórnych súčastí:
•	Súvaha Uč. NUJ 1-01 k 31.12.2004
•	Výkaz ziskov a strát Uč NUJ 2-01 k 31.12.2004
•	Poznámky k riadnej účtovnej závierke za rok 2004
boli aj ďalšie doklady, dokumenty a súvisiace účtovné písomnosti. 

 Spôsob overovania riadnej účtovnej závierky za rok 2004 bol  systémový v tom zmysle, že  vybrané účtovné doklady boli podrobené kontrole plnenia ich náležitostí v zmysle ustanovení zákona č. 431/2002 Z.z. o účtovníctve v znení neskorších predpisov, ich evidovania  v príslušných účtovných knihách, registrácie v hlavnej knihe a v konečnom dôsledku  v účtovných výkazoch.

D. MAJETKOVÁ PODSTATA SPF V ROKU 2004

Podľa účtovného výkazu Súvaha Uč. NUJ 1-01 zostaveného SPF k 31.12.2004 bol stav majetku a jeho zdrojov krytia nasledovný:
Strana aktív (netto)						 Tab. č. 1  (  v tis. Sk )

Ukazovateľ	Stav k
      1.1.2004	Podiel
     %	Stav k
31.12.2004	Podiel
%	
Majetok spolu	4.055.811	66,0	4.607.624	66,8	
 Z toho: DNM	3.336		2.304		
             DHM	4.052.475		4.605.320		
Obežný majetok	2.085.699	34,0	2.289.884	33,2	
Z toho: Zásoby	2.158		1.758		
             Krátkodobé pohľadávky	889.691		824.492		
             Finančný majetok	1.192.955		1.463.063		
             Prechodné účty aktív	895		571		
Aktíva celkom	6.141.510	100,0	6.897.508	100,0	

Strana pasív

Ukazovateľ	Stav k
1.1.2004	Podiel
    %	Stav k
31.12.2004	Podiel
%	
Vlastné zdroje krytia stálych a 
obežných aktív	
6.091.601	
99,2	
6.871.146	
99,6	
z toho: Fondy organizácie	5.907.013		6.689.309		
            Výsledok hospodárenia	184.588		181.837		
Cudzie zdroje	49.909	0,8	26.362	0,4	
Z toho: Dlhodobé záväzky	242		5		
            Krátkodobé záväzky	44.742		22.308		
            Prechodné účty pasívne	4.925		4.049		
Pasíva celkom	6.141.510	100,0	6.897.508	100,0	

Aktíva overovanej organizácie za obdobie od 1.1.2004 do 31.12.2004 vzrástli o 755.998 tis. Sk, t.j. o 12,3 %. V ich štruktúre nastali tieto zmeny:
-	Majetok spolu vzrástol o 		551.813 tis. Sk
-	Obežný majetok vzrástol o 		204.185 tis. Sk.

Výrazný bol nárast majetku v položke dlhodobého hmotného majetku, najmä pozemkov (o 541.586 tis. Sk). Dlhodobý nehmotný majetok poklesol z dôvodu jeho odpisovania.

V štruktúre obežného majetku vzrástol finančný majetok (o 270.108 tis. Sk). Krátkodobé pohľadávky naopak poklesli (o 65.199 tis. Sk), taktiež poklesli zásoby (o 400 tis. Sk) a majetok na prechodných účtoch aktív (o 324 tis. Sk).

Zdroje krytia majetku (pasíva) vzrástli o 755.988 tis. Sk. V ich štruktúre nastali tieto zmeny:
-	vlastné zdroje vzrástli o		779.545 tis. Sk
-	cudzie zdroje poklesli o		  23.547 tis. Sk.

Nárast vlastných zdrojov bol v dôsledku nárastu zdrojov vo fonde základného imania a vo fondoch účtovnej jednotky (rezervný fond a účelové fondy).
Výška týchto fondov bola významnou mierou ovplyvnená prídelom z výsledku hospodárenia za rok 2003.

Pokles cudzích zdrojov bol o 23.547 tis. Sk. U dlhodobých záväzkov (o 237 tis. Sk) bol pokles z dôvodu čerpania prostriedkov sociálneho fondu. Krátkodobé záväzky poklesli o 22.434 tis. Sk v položke záväzky z obchodného styku a zdroje evidované na prechodných účtoch pasív poklesli o 876 tis. Sk z dôvodu nižších čiastok na dohadných účtoch pasívnych (napr. nevyčerpané dovolenky a niektoré iné záväzky SPF za neuhradené faktúry, ktoré došli až v roku 2005). 

Audítorská spoločnosť venovala osobitnú pozornosť  preskúmaniu správnosti vykazovaných pohľadávok z obchodného styku, ktoré predstavujú najmä prenájmy pozemkov, bytov a nebytových priestorov a ďalších pohľadávok vedených na analytických účtoch k účtom 311 až 315. Štruktúra   týchto   pohľadávok a ich vývoj je uvedený v tabuľke č. 2.

Audítorská spoločnosť na základe  overenia príslušných relevantných dokladov a písomností potvrdzuje správnosť v účtovníctve vykazovanej celkovej výšky pohľadávok k 31.12.2004 824.492 tis. Sk, ktoré boli evidované na vyššie uvedených účtoch.

 Štruktúra pohľadávok SPF z obchodného styku k 31.12.2004  je nasledovná:
                                                                     	   Tab. č.  2 (v tis.Sk)  				                  

Ukazovateľ	        Stav
 k 31.12.2003	Stav 
k 31.12.2004	

Pohľadávky celkom	
889.691	
824.492	

1. Pohľadávky z obch. styku 	
203.714	
171.103	
V tom:	
Prenájom pozemkov	169.986	146.328	
Predaj pozemkov	1.524	997	
Nebytové priestory	66	75	
Lesy	1.038	1.015	
Privatizácia (nehnuteľ.)	3.262	3.208	
Refakturovaná daň	2.570	2.566	
Lesy (prevod vlastníctva)	70	52	
Zastav. neodvkladované	400	0	
Úroky z privatizácie	13.429	13.352	
Postúpené pohľadávky	285	214	
Zmluvy o prevode vlastníctva	8	0	
Verejná súťaž (§ 45)	5.482	500	
Verejná súťaž (§45) úroky	14	0	
Pohľadávky HMZ	17	17	
Rôzne iné faktúry SPF	2.378	199	
Predaj bytov	1.840	1.432	
Ostatné pohľadávky – byty	178	76	
Ostatné pohľad. – nebyt.priestory	39	44	
Ostatné pohľadávky – voda	279	279	
Ostatné prevádzkové preddavky	849	319	
Vecné bremeno	0	100	
Zast. pozemky neodvkladované	0	330	
2. Iné pohľadávky	685.977	653.389	
V tom:	
Istina kúpnej ceny	685.543	653.170	
Zamestnanci SPF	350	135	
Rozsudky	84	84	

E.   VÝSLEDKY INVENTARIZÁCIE MAJETKU A ZÁVÄZKOV A ROZDIELU  
      MAJETKU A ZÁVÄZKOV

	Inventarizácia majetku a záväzkov v SPF bola vykonaná v zmysle príkazu generálneho riaditeľa zo dňa 23.7.2004 v týchto termínoch:
•	dlhodobý nehmotný majetok a hmotný majetok bol inventarizovaný k 31.10.2004 na základe fyzických inventúr. K uvedenému dátumu neboli zistené inventarizačné rozdiely. Za obdobie od 1.11.2004 do 31.12.2004 došlo ku zmene v dôsledku nákupu kancelárskej techniky a nábytku na niektoré útvary SPF a došlo aj k vyradeniu majetku. Stav dlhodobého majetku k 31.12.2004 bol potom upravený o tieto prírastky a úbytky tak, ako je to uvedené v súhrnnom inventarizačnom zápise o výsledkoch inventarizácie za rok 2004. Po overení uvedeného dokumentu a jeho porovnaní s údajmi hlavnej knihy a protokolov čiastkových inventarizačných komisií audítorská spoločnosť potvrdzuje výšku majetku uvedeného v účtovníctve vo všetkých položkách dlhodobého majetku (účty 013, 021, 022, 023, 028, 029 a 031).
•	všetky zložky obežného majetku ako aj zdroje krytia majetku (základné imanie, fondy, dlhodobé a krátkodobé záväzky a ostatné pasíva) boli inventarizované k 31.12.2004. Po overení dielčích inventarizačných protokolov a ich náväznosti na údaje súhrnného inventarizačného zápisu a údajov hlavnej knihy k 31.12.2004 audítorská spoločnosť potvrdzuje výšku obežného majetku a zdrojov ich krytia.

Osobitnú pozornosť venovala audítorská spoločnosť overeniu výšky pohľadávok z dôvodu, že v protokole dielčej inventarizačnej komisie v položke pohľadávok evidovaných na účte 378.200 bol zistený inventúrny rozdiel vo výške 78.026.762,10 Sk. Tento inventúrny rozdiel vznikol tým, že skutočný stav pohľadávok zistený dokladovou inventúrou bol o uvedenú čiastku vyšší ako bol vykázaný v účtovníctve.

SPF uvedený rozdiel premietol následne do účtovníctva k 31.12.2004. Dôvod vzniku tohto inventarizačného rozdielu je uvedený v súhrnnom inventarizačnom zápise a v poznámkach k účtovnej závierke.

F.	VÝSLEDOK HOSPODÁRENIA SPF K 31.12.2004 A ROZDELENIE VÝSLEDKU HOSPODÁRENIA ZA ROK 2003

	Podľa Výkazu ziskov a strát Uč. NUJ 2-01 zostaveného k 31.12.2004 dosiahol SPF výnosy v úhrnnej výške 460.136 tis. Sk a náklady vo výške 278.299 tis. Sk z čoho rezultoval výsledok hospodárenia vo výške 181.837 tis. Sk, čo oproti roku 2003 je menej o 2.751 tis. Sk.

Uznesením vlády SR č. 726 z 14. júla 2004 bola schválená účtovná závierka                  k 31.12.2003 a návrh rozdelenia výsledku hospodárenia Slovenského pozemkového fondu za rok  2003 vo výške 184.588.000 Sk  s nasledovným účelovým smerovaním:
-	A. nenávratný finančný príspevok ( s účelovým určením na viaczdrojové financovanie výdavkov súvisiacich s financovaním činností podľa zákona č. 180/1995 Z.z.)                                                                        94.588.000 Sk
        -    B. prídel do rezervného fondu                                               90.000.000 Sk

E. PLNENIE ROZPOČTU SPF V ROKU 2004

V roku 2004 SPF hospodáril na základe rozpočtu schváleného Vládou SR dňa 28.5.2003 uznesením č. 409, upraveným Uznesením vlády SR č. 726 zo dňa 14. 7.2004.

Plnenie rozpočtu k 31.12.2004 v porovnaní so schváleným rozpočtom bolo nasledovné:									   	
									    v tis. Sk

Položková skladba rozpočtu	Schválený
upravený
 rozpočet na rok 2004	   Plnenie
rozpočtu k
  31.12.2004 	%
plnenia	
	PRÍJMY				
A.	Príjmy z výnosov pri prevode majetku štátu na privatizované subjekty v zmysle zákona č. 92/1991 Zb. v znení doplnkov	

44.400	

99.505	

224,1	
B.	Príjmy z výnosov pri správe majetku štátu v zmysle zákona č. 229/1991 Zb. a 330/1991 Zb. v znení neskorších doplnkov	

314.800	

515.046	

163,6	
C.	Príjmy z kapitálových a ostatných finančných výnosov	
30.000	
31.762	
105,9	
Príjmy spolu	389.200	646.313	166,1	
	VÝDAVKY				
A.	Investičné výdavky	32.400	26.764	82,6	
B.	Neinvestičné výdavky	356.800	278.299	78,0	
VÝDAVKY SPOLU	389.200	305.063	78,4	
ROZDIEL  príjmov a výdavkov ( +, - )		341.250		

 Rozpočtové príjmy boli prekročené o 257.113 tis. Sk. Skutočné výdavky boli nižšie o 84.137 tis. Sk. 

Audítorská spoločnosť konštatuje, že aj v roku 2004 SPF dosiahol vysokú rozpočtovú disciplínu v príjmovej a výdavkovej časti rozpočtu

F. STAV ÚČTOVNÍCTVA SPF

 SPF v roku 2004 viedol  účtovníctvo podľa účtovej osnovy a postupov účtovania platných pre účtovné jednotky, ktoré nie sú založené alebo zriadené za účelom podnikania.
 SPF pri vedení účtovníctva využíval softwarový produkt " DATALOCK".

 Účtovná závierka k 31.12.2004 v SPF bola vykonaná v zmysle:
•	zákona č. 431/2002 Z.z. o účtovníctve v znení neskorších predpisov
•	Opatrenia MF SR č. 22502/2002-92, z 10.12.2002, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania v znení Opatrenia MF SR č. 20896/2003-92.
•	Opatrenia MF SR č. 3227/2003-92 z 25. februára 2003, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené za účelom podnikania, v znení Opatrenia MF SR č. 20896/2003-92.
•	Pokynu MF SR z 29. decembra 2004, ktorým sa ustanovuje rozsah, spôsob a termíny predkladania údajov na hodnotenie plnenia rozpočtu verejnej správy.

V roku 2004 SPF vydal komplexnú smernicu pre vedenie bežného účtovníctva, ktorá významným spôsobom doplňuje a potvrdzuje fungovanie doteraz platného vnútorného kontrolného systému SPF.

SPF uzavrel k 31.12.2004 syntetické účty. Ich zostatky v hlavnej knihe korešpondujú s údajmi vykázanými v účtovných výkazoch k 31.12.2004.
 Konečné stavy syntetických účtov k 31.12.2004 previedol SPF na účty:
•	962 - Konečný účet súvahový
•	963 - Účet ziskov a strát

 Na základe overenia správnosti zostavenia obligatórnych súčastí účtovnej závierky SPF k 31.12.2004 audítorská spoločnosť konštatuje, že v  SPF bol dodržaný postup uzávierkových a závierkových prác v zmysle § 17 zákona č. 431/2002 Z.z. o účtovníctve       a ďalších už vyššie uvedených relevantných opatrení MF SR.

 Audítorská spoločnosť zároveň konštatuje, že vedenie bežného účtovníctva SPF bolo v roku 2004 na veľmi solídnej odbornej úrovni. Spĺňa požiadavky vernosti v zmysle zákona č. 431/2002 Z.z. o účtovníctve v znení neskorších predpisov, t.j.: úplnosť, správnosť a preukaznosť.
G. CELKOVÉ ZHODNOTENIE RIADNEJ ÚČTOVNEJ ZÁVIERKY SPF ZA ROK 2004

 Audítorská spoločnosť INTEGRIA, s.r.o., licencia SKAu ev. č. 185 pri audite riadnej účtovnej závierky Slovenského pozemkového fondu, Búdková 36, 817 15 Bratislava za rok 2004 postupovala v súlade s Medzinárodnými audítorskými štandardmi.

 Audit riadnej účtovnej závierky SPF bol naplánovaný a vykonaný v mesiacoch október 2004 až  január 2005. Auditom sa získalo objektívne presvedčenie, že riadna účtovná závierka neobsahuje nesprávnosti. Audit zohľadňuje overenie dôkazov, ktoré potvrdzujú hodnoty ukazovateľov uvedených v obligatórnych súčastiach riadnej účtovnej závierky SPF za rok 2004.

Audítorská spoločnosť ďalej potvrdzuje, že účtovníctvo SPF bolo v roku 2004 vedené v súlade so zákonom o účtovníctve (č. 431/2002 Z.z.) v znení neskorších predpisov. Na základe toho  konštatuje, že  audit  poskytuje  objektívny  základ  pre  vyslovenie   názoru   audítora  z hodnotenia účtovnej závierky.

Audítorská spoločnosť potvrdzuje, že SPF k 31.12.2004 uzavrel účtovné knihy. Zostatky nákladových a výnosových účtov previedol na účet 963 – Účet ziskov a strát. Zostavil účet 962 – Konečný účet súvahový.

Audítorská spoločnosť konštatuje, že z jej dostupných relevantných informácií nedošlo v SPF v období od 31.12.2004 ku dňu spracovania a odovzdania správy nezávislého audítora  k významným majetkovým, resp. finančným operáciám, ktoré by významne korigovali hodnoty ukazovateľov uvedených v obligatórnych súčastiach riadnej účtovnej závierky SPF za rok 2004 a ani ku skutočnostiam, ktoré by ohrozovali nepretržité pokračovanie činnosti (GOING CONCERN PRINCIP).

V Bratislave, 25. januára 2005

INTEGRIA s.r.o., Mliekárenská 10				Ing. Ivan Selecký, PhD.
821 09 Bratislava						Zodpovedný audítor
Obchodný register Okresného					Licencia SKAu č. 176
 súdu Bratislava I., vložka č. 17985/B 
Licencia SKAu č.185